ניקולאי פודגורני

ניקולאי ויקטורוביץ' פודגורני (ברוסית: Николай Викторович Подгорный; באוקראינית: Микола Вікторович Підгорний; 18 בפברואר 1903 – 12 בינואר 1983) היה מדינאי סובייטי, יושב ראש נשיאות הסובייט העליון.

 חייו 
פודגורני נולד בשנת 1906 למשפחת איכרים בקרלובקה, אוקראינה, אך במהלך מלחמת האזרחים ברוסיה, הוא טען שנולד שלוש שנים קודם, ב-1903. לאחר המלחמה היה פעיל בתנועת הקומסומול.

פודגורני היה מהנדס מזון במקצועו, הוא למד במכון הטכנולוגי לתעשיית מזון בקייב. כשסיים את לימודיו בשנת 1931 עבד בעבודות הנדסיות בתעשיית הסוכר. במהלך השנים הוא התקדם בתעשיית המזון של אוקראינה והיה לסגן שר תעשיית המזון של אוקראינה. בשנת 1940 התמנה לסגן מפכ"ל תעשיית עיבוד המזון הסובייטית. מינויו הראשון במסגרת המפלגה הקומוניסטית היה כמזכיר הראשון של ועדת המפלגה האזורית בחרקוב (1950–1953), ועד מהרה היה למזכיר הראשון של ועדת המפלגה באוקראינה (1957–1963). ב-1958 התמנה למועמד לחבר בוועד המרכזי של המפלגה הקומוניסטית הסובייטית. במאי 1960 היה לחבר מלא יחד עם אלכסיי קוסיגין. בהמשך הועלה לדרגת מזכיר הוועד המרכזי של המפלגה הקומוניסטית של ברית המועצות (1963–1965).

ב-1964 פודגורני השתתף באופן פעיל בהדחתו של ניקיטה חרושצ'וב יחד עם ליאוניד ברז'נייב, מיכאיל סוסלוב, אלכסיי קוסיגין ואלכסנדר שלפין. לאחר ההדחה השתתף ב"שלטון הטרויקה" כאשר ליאוניד ברז'נייב התמנה למזכיר הכללי של המפלגה, אלכסיי קוסיגין לראש ממשלה ופודגורני ליושב ראש נשיאות הסובייט העליון, דה פקטו נשיא המדינה. עם התחזקות מעמדו של ליאוניד ברז'נייב לאורך שנות ה-70 הצטמצמה השפעתו ולבסוף ב-1977 הודח ממשרתו על ידי ברז'נייב שלקח את התפקיד לעצמו והוא הופרש לגמלאות.

פודגורני נפטר במוסקבה. נקבר בבית העלמין נובודוויצ'יה.

קישורים חיצוניים




הערות שוליים

קטגוריה:פוליטיקאים סובייטים
קטגוריה:חברי הפוליטביורו של המפלגה הקומוניסטית של ברית המועצות
קטגוריה:מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור הדגל האדום של העמל
קטגוריה:אישים הקבורים בבית העלמין נובודוויצ'יה
קטגוריה:מקבלי עיטור מסדר ההצטיינות של הרפובליקה של פולין
קטגוריה:מעוטרי אות האריה הלבן
קטגוריה:מעוטרי מסדר הוורד הלבן של פינלנד
קטגוריה:סובייטים שנולדו ב-1903
קטגוריה:סובייטים שנפטרו ב-1983